b'\n_START_ARTICLE_\nPrenatalni razvoj \xc4\x8dovjeka\n_START_PARAGRAPH_\nPrenatalni razvoj \xc4\x8dovjeka je razvoj \xc4\x8dovjeka od za\xc4\x8de\xc4\x87a do ro\xc4\x91enja. Tijekom 9 mjeseci (ako se ne dogodi privremeni porod) od stanice jedva vidljive mikroskopom postepeno se doga\xc4\x91a razvoj sve do novoro\xc4\x91en\xc4\x8deta te\xc5\xbeine oko 3 kg i du\xc5\xbeine oko 50 cm. Sve do modernog doba, ljudski razvoj u prvih 9 mjeseci bio je nepoznanica. Tek napretkom znanosti i tehnologije do\xc5\xa1lo se do saznanja o razvoju, izgledu i pona\xc5\xa1anju ljudskih bi\xc4\x87a u prvim mjesecima \xc5\xbeivota.\n_START_SECTION_\nZa\xc4\x8de\xc4\x87e\n_START_PARAGRAPH_\nDo za\xc4\x8de\xc4\x87a dolazi spajanjem spermija i jajne stanice. Nastaje oplo\xc4\x91eno jaja\xc5\xa1ce koje ima 46 kromosoma, 23 od oca i 23 od majke. Ta stanica sadr\xc5\xbei slo\xc5\xbeen genetski nacrt svake pojedinosti poput spola, visine, boje ko\xc5\xbee itd. Na DNK zapisane su sve potrebne genetske informacije. Njih ima jako puno, toliko koliko bi stalo u pet setova Enciklopedije Britannice. Jako mnogo podataka zapisano je u jako minijaturnom obliku. Kada bi se na jedno mjesto skupili svi genetski podaci s DNA 5 milijardi ljudi na Zemlji, oni bili veli\xc4\x8dine dvije tablete.\n_START_SECTION_\nPrvi mjesec\n_START_PARAGRAPH_\nPrva stanica se ve\xc4\x87 prvog dana dijeli na vi\xc5\xa1e stanica. Od 3.- 4. dana embrij putuje jajovodima do maternice, gdje se usa\xc4\x91uje u unutra\xc5\xa1njoj stijenki oko 7. do 10. dana nakon za\xc4\x8de\xc4\x87a i po\xc4\x8dinje se hraniti. Od 10. do 14. dana embrij svojim hranjenjem i izlu\xc4\x8divanjem hormona sprije\xc4\x8dava mjese\xc4\x8dnicu. \xc5\xbdiv\xc4\x8dani sustav, mozak i le\xc4\x91na mo\xc5\xbedina oblikuju se 20. dan. Dan kasnije srce po\xc4\x8dinje kucati.  Nakon \xc4\x8detiri tjedana mogu se raspoznati noge, ruke, o\xc4\x8di i u\xc5\xa1i. Mi\xc5\xa1i\xc4\x87i i kralje\xc5\xbenica su oblikovani. Nakon navr\xc5\xa1enih mjesec dana srce pumpa sve ve\xc4\x87e koli\xc4\x8dine krvi. Dolazi do odvajanja maj\xc4\x8dine krvi od krvi embrija u posteljici, istovremeno se propu\xc5\xa1taju kisik i hrana. U usporedbi s prvom stanicom, embrij je 10 000 puta ve\xc4\x87i i dalje raste.\n_START_SECTION_\nDrugi mjesec\n_START_PARAGRAPH_\nPo\xc4\x8dinje proizvodnja pigmenta o\xc4\x8diju 35 dan. Na ruci se mogu vidjeti svi prsti. Oko 40. dana pojavlju se mo\xc5\xbedani valovi. U \xc5\xa1estom tjednu obi\xc4\x8dno majka saznaje za trudno\xc4\x87u. Mozak nadzire rad organa i mi\xc5\xa1i\xc4\x87a, a jetra proizvodi krvne stanice.  Embrij je veli\xc4\x8dine 10-12 mm. Pup\xc4\x8danom vrpcom dolazi krv s kiskom i hranjivim tvarima do embrija, a odlazi upotrebljena krv. Srce ima 140-150 otkucaja u minuti U 7. tjednu zatvaraju se o\xc4\x8dni kapci, da za\xc5\xa1tite nje\xc5\xbene o\xc4\x8di. Otvorit \xc4\x87e se tek u 7. mjesecu. Oblikuju se prete\xc4\x8de zubi. U 8. tjednu embrij je postao plod (lat. fetus). Bubrezi i \xc5\xbeeludac obavljaju funkcije. Uskla\xc4\x91uje se rad \xc5\xbeiv\xc4\x8danog i mi\xc5\xa1i\xc4\x87nog sustava. Du\xc5\xbeina ploda je oko 3 cm. Bezte\xc5\xbeinski lebdi u plodnoj vodi. Za\xc5\xa1ti\xc4\x87en je u njoj od udara i pritisaka.\n_START_SECTION_\nTre\xc4\x87i mjesec\n_START_PARAGRAPH_\nU 9. tjednu trudno\xc4\x87e pojavljuju se jedinstveni otisci prstiju, koji ostaju nepromijenjeni do smrti. Plod je u stanju vje\xc5\xbebati mi\xc5\xa1i\xc4\x87e pomi\xc4\x8du\xc4\x87i glavu. Mo\xc5\xbee sisati prst, otvarati i zatvarati usta. Razvija se di\xc5\xa1ni sustav. Naizmjeni\xc4\x8dno spava i budi se. U sljede\xc4\x87em tjednu, plod mo\xc5\xbee mr\xc5\xa1titi se, gutati i micati o\xc4\x8dnim kapcima. U 11. tjednu dolazi do mokrenja.\n_START_SECTION_\n\xc4\x8cetvrti mjesec\n_START_PARAGRAPH_\nTrudno\xc4\x87a se pozna na majci. Plod mo\xc5\xbee \xc4\x8duti maj\xc4\x8din glas, zvukove i otkucaje maj\xc4\x8dinog srca. Kosti su meke i savitljive. Preko pup\xc4\x8dane vrpce odvija se kru\xc5\xbeenje teku\xc4\x87ine po 280 litara na dan. Du\xc5\xbeina ploda je oko 25 cm. Me\xc4\x91usobni omjer tjelesnih proporcija sli\xc4\x8dan je kao kod odraslih ljudima, samo je glava proporcionalno ve\xc4\x87a.  Majka po\xc4\x8dinje osje\xc4\x87ati pokrete ploda.\n_START_SECTION_\nPeti mjesec\n_START_PARAGRAPH_\nAko se porodi u ovoj dobi ima \xc5\xa1anse za pre\xc5\xbeivljavanje, zbog napretka znanosti. Mo\xc5\xbee reagirati na zvukove izvana, tako \xc5\xa1to \xc4\x87e se pomicati.\n_START_SECTION_\n\xc5\xa0esti mjesec\n_START_PARAGRAPH_\nKo\xc5\xbea je za\xc5\xa1ti\xc4\x87ena posebnom ma\xc5\xa1\xc4\x87u. Proradile su uljne i znojne \xc5\xbelijezde.\n_START_SECTION_\nSedmi mjesec\n_START_PARAGRAPH_\nPlod mo\xc5\xbee koristiti sva \xc4\x8detiri osjetila: sluh, vid, opip i okus. Mo\xc5\xbee prepoznati glas majke.\n_START_SECTION_\nOsmi mjesec\n_START_PARAGRAPH_\nBeba mo\xc5\xbee \xc5\xa1tucati. Ko\xc5\xbea je sve deblja, radi bolje za\xc5\xa1tite. Razvijaju se antitijela u tijelu bebe.\n_START_SECTION_\nDeveti mjesec\n_START_PARAGRAPH_\nBeba je spremna za ro\xc4\x91enje. Pre\xc5\xbeivjela bi i da se porod dogodio ranije, ali sada je najspremnija. Prosje\xc4\x8dna beba ra\xc4\x91a se izme\xc4\x91u 266. i 294. dana od za\xc4\x8de\xc4\x87a. Organi se i dalje nastavljaju razvijati.'